ATKV en medewerkers beplan spog-aand | News24
ATKV en medewerkers beplan spog-aand
DIE ATKV, in samewerking met AfriForum, Solidariteit Helpende Hand en die FAK beplan 'n Afrikaanse Glans-aand vir die Suidkus op 10 Oktober. Die geleentheid word in die Margate-buiteklub gehou, die gas-kunstenaar is Frieda Eloff, en hulde sal gebring word aan top Afrikaanssprekende presteerders hier aan die Suidkus.
Die gassprekers sal wees Conraad van Rensburg (ATKV), Wessel Pretorius (AfriForum), en Dunah Theron (Helpende Hand). Die amptelike verwelkoming sal gedoen word deur Gerhard Oosthuizen, die bekende wereldkampioen in gewig-optel in die onder 120 kg-afdeling, en die opening met skriflesing en gebed sal behartig word deur dr. Mike Heaney van die NG Gemeente Margate.
Die kaartjieprys per kop is R300 wat 'n volle vyf-gangmaaltyd insluit, en 'n kontantkroeg sal beskikbaar wees. Die kaartjies kan gekoop word by Gerhard Oosthuizen op 083 625 2983.